Боро Поцков

Боро (Боривој) Поцков познат и како Мирко Шпанецот (,  - , ) бил учесник во Шпанската граѓанска војна,„Фалсификувани пасоши за доброволците“ во „На шпанската земја. Сеќавања на учесници во Шпанската граѓанска војна“, Скопје, 1961, 11-21.„Борбите на реката Ебро“ во „Сеќавања на учесници во Шпанската граѓанска војна“, Скопје, 1961, 129-140.„Повторно доброволци“ во „Сеќавања на учесници во Шпанската граѓанска војна“, Скопје, 1961, 148-154. учесник во НОВ и генерал-мајор на ЈНА. Носител е на Партизанска споменица 1941.

Животопис

Боро Поцков е роден во Струмица на 18 април 1916 година. Завршил три класа гимназија по што во Белград го учи печатарскиот занает. Станал член на Синдикатот на графичките работници, во 1937 година е примен за член на СКОЈ, а во 1938 година, пред тргнувањето за Шпанија, станал и член на КПЈ.

Во пролетта 1938 година заминал за Шпанија каде од април 1938 бил борец на баталјонот „Дивизионарио“ во составот на 45-та дивизија на Интернационалните бригади.„Интербригадисти од Македонија во Шпанската револуција“ во „Во срцето на Шпанија. Сеќавања на интербригадисти од Македонија“, Скопје, 1975, 243. Бил ранет во јули 1938 година во битката на Ебро.Boro Pockov – Mirko “Borbe na reci Ebru” vo Čedo Kapor (ur.) "Španija 1936-1939", "Vojnoizdavački zavod", Beograd, 1971, tom 3, 477-484 str.

По повлекувањето од Шпанија бил во концентрационите логори во Франција.Божо Стефановски, Боро Поцков - Мирко, „Во интернационалните бригади на Шпанија“, Скопје, 1989, 90-96.Симо Младеновски, Учеството на Македонците во Шпанската граѓанска војна, библиографија, на истото место, 229-230, библ. единици 171-182. По капитулацијата на Франција, со група од 50-тина југословенски логораши заминува на работа во Германија, каде е одреден да работи во градот Хале во близина на Лајпциг. Во мај 1941 година, заедно со неколку други југословенски логораши, успева да избега и се враќа во Југославија.Ćiril Dropuljić “Povratak u zemlju” vo Čedo Kapor (ur.) "Španija 1936-1939", "Vojnoizdavački zavod", Beograd, 1971, tom 4, 439-442 str.Ацо Манински „Боро Поцков-Мирко“, Струмица, 2011, 9 стр.

Во септември 1941 година се префрла во Сараево и се вклучува во НОБ на Босна и Херцеговина.Olga Marasović i Moni Finci “Španski borci u Sarajevu 1941.” vo Čedo Kapor (ur.) "Španija 1936-1939", "Vojnoizdavački zavod", Beograd, 1971, tom 4, 471-481 str. Во октомври 1942 година бил заробен и предаден на Германците. Откако поминал два месеци во затвор во Сараево, бил испратен во работните логори во Германија, каде останал девет месеци. Откако добил бугарски пасош, успеал да се врати во Југославија.Ацо Манински „Боро Поцков-Мирко“, Струмица, 2011, 10-11 стр.

Во есента 1943 година се вклучува во НОВ на Македонија и станува командант на Петтата оперативна зона на НОВ и ПОМ. Бил командант на Кумановскиот и на Струмичкиот партизански одред (30 август 1944), командант на баталјон, началник на штаб и командант на дивизија на НОВЈ. Бил делегат на Првото заседание на АСНОМ.

По ослободувањето, работи во УДБА, а потоа во декември 1947 година е испратен на школување во СССР, на Фрунзеовата академија. По донесувањето на Резолуцијата на Информбирото, во јуни 1948 година, заедно со останатите југословенски академци, се вратил во Југославија. Го продолжува школувањето на Вишата воена академија во Белград, која ја завршил во 1955 година. Потоа се наоѓал на разни командни должности во ЈНА. На 1 мај 1965 година е пензиониран со чин генерал-мајор. По пензионирањето бил сојузен пратеник во два мандати и пратеник во Собранието на СРМ. Починал во Струмица на 19 јуни 1981 година.Ацо Манински „Боро Поцков-Мирко“, Струмица, 2011, 14 стр.Автобиографија, ракопис во Општинскиот одбор на Сојузот на борците од НОВМ во Струмица.

 Наводи 

 Литература 
 Boro Pockov – Mirko “Izrada pečata, štembila i pasoša za španske dobrovoljce” во Čedo Kapor (ur.) "Španija 1936-1939", "Vojnoizdavački zavod", Beograd, 1971, tom 1, 454-457 str.
 Boro Pockov – Mirko “Borbe na reci Ebru”, во Čedo Kapor (ur.) "Španija 1936-1939", "Vojnoizdavački zavod", Beograd, 1971, tom 3, 477-484 str.
 Ацо Манински „Боро Поцков-Мирко“, Струмица, 2011.

Категорија:Учесници во Шпанската граѓанска војна
Категорија:Учесници во НОБ
Категорија:Партизани од Струмица
Категорија:Делегати на Првото заседание на АСНОМ
Категорија:Носители на Партизанска споменица од 1941
Категорија:Македонски генерали
Категорија:Луѓе од Струмица
Категорија:Членови на уставотворното собрание на Народна Република Македонија